ตลาดหุ้นเอเชียบวกเช้านี้ ขานรับ BOJ ปรับเพิ่มมุมมองเศรษฐกิจ
ตลาดหุ้นเอเชียบวกเช้านี้ ขานรับ BOJ ปรับเพิ่มมุมมองเศรษฐกิจ
21 ธ.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับที่ประชุมธนาคารกลางญี่ปุ่น (BOJ) มีมติคงนโยบายการเงินและปรับเพิ่มมุมมองทางเศรษฐกิจในการประชุมเมื่อวานนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,547.28 จุด เพิ่มขึ้น 52.75 จุด, ดัชนี SSE Composite ตลาดหุ้นจีนเปิดวันนี้ที่ 3,107.24 จุด เพิ่มขึ้น 4.36 จุด, ดัชนี HSI ตลาดหุ้นฮ่องกงเปิดวันนี้ที่ 21,770.89 จุด เพิ่มขึ้น 41.83 จุด, ดัชนี TAIEX ตลาดหุ้นไต้หวันเปิดวันนี้ที่ 9,234.94 จุด ลดลง 7.47 จุด
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,049.47 จุด เพิ่มขึ้น 7.53 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,912.38 จุด เพิ่มขึ้น 1.07 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,638.82 จุด เพิ่มขึ้น 4.30 จุด
ทั้งนี้ ที่ประชุมคณะกรรมการกำหนดนโยบายการเงินของ BOJ มีมติคงนโยบายการเงิน ซึ่งรวมถึงการคงอัตราดอกเบี้ยที่ระดับ -0.1% และคงระดับฐานเงินรายปีอยู่ที่ 80 ล้านล้านเยน ผ่านโครงการรับซื้อสินทรัพย์ขนานใหญ่  นอกจากนี้ BOJ ยังได้ปรับเพิ่มมุมมองทางเศรษฐกิจโดยระบุว่า การส่งออกและการอุปโภคบริโภคในภาคเอกชนเริ่มส่งสัญญาณขยายตัว และเศรษฐกิจญี่ปุ่นยังคงอยู่ในทิศทางการฟื้นตัวระดับปานกลาง